इधर, भारतीय मुद्रा रुपया डॉलर के मुकाबले कमजोर हो रहा है, जिससे धागों व अन्य उत्पादों का आयात महंगा हो जाएगा, जो घरेलू उत्पाद की मांग बढ़ने का संकेत है। अंतर्राष्ट्रीय बाजार में रूई का भाव कम होने से भारतीय रूई और अमेरिकी रूई के बीच भाव का अंतर काफी घट गया था। हालांकि मंगलवार को विदेशी बाजार में रूई के दाम में करीब ढाई फीसदी का इजाफा हुआ, जबकि पिछले सप्ताह के मुकाबले भाव 3.81 फीसदी उछला। लेकिन गत एक महीने में अंतर्राष्ट्रीय बाजार में रूई की कीमतें 5.23 फीसदी नरम रही हैं। हालांकि पिछले एक साल में 0.76 फीसदी की तेजी आई है, लेकिन तीन साल में रूई के भाव में 22.26 फीसदी का इजाफा हुआ है।